Sven Ulreich. 0 5052708 2025-06-16T12:32:23Z AnvarxonM 5475256 wikitext text/x-wiki Sven Ulreich (1988-yil 3-avgustda tugʻilgan) – nemis professional futbolchisi, Bundesliganing "Bavariya" klubi darvozaboni. Klub faoliyati. Shtutgart. U Shtutgart II ning 2007-08-yilgi mavsumidagi dastlabki toʻrtta oʻyinida asosiy darvozabon boʻlgan va oʻsha davrda ikki marta oʻz darvozasi daxlsizligini saqlab qolgan. Oʻtgan mavsumda u 10 ta oʻyinda maydonga tushib, ikkita sariq kartochka olgan. 2008-yil yanvar oyida u VfB Shtutgartning birinchi jamoasiga qoʻshildi. U 2008-yil 9-fevralda „Gerta“ga 3:1 hisobida magʻlub boʻlgan oʻyinda jamoadagi debyutini oʻtkazdi. 2010-yilning 6-aprelida Ulreich VfB Shtutgart bilan shartnomasini 2013-yilning yozigacha uzaytirdi. 2012-yilning 20-yanvarida esa u shartnomasini 2017-yil iyunigacha uzaytirdi. 2015-16-yilgi mavsumda Ulreich "Bavariya"ga oʻtdi. U 1998-yildan beri Shtutgartda oʻynar edi. „Bavariya“. Ulreich 2015-16-yilgi mavsum oldidan „Bavariya“ga oʻtdi va 2018-yilgacha davom etadigan shartnoma imzoladi. U 2015-yilgi DFL-Superkubogi oʻyinlarida zaxira oʻrindigʻida qolib ketdi. U 2015-16-yilgi mavsumda bor yoʻgʻi uchta oʻyinda maydonga tushirildi. U 2016-17-yilgi mavsumnda esa yettita oʻyinda maydonga tushgan. U 2017-18-yilgi mavsumda asosiy darvozabon Manuel Noyerning uzoq muddatli jarohati tufayli „Bavariya“da muntazam maydonga tusha boshladi. Ulreich 2017-18-yilgi mavsumni Germaniya Superkubogida oʻynash bilan boshladi. Ulreich „Bavariya“ni ketma-ket oltinchi marta Germaniya Bundesligasi chempioni boʻlishiga oʻz xissasini qoʻshdi. Biroq, „Bavariya“ 2017-18-yilgi Chempionlar ligasining yarim finalidan „Real“ ga qarshi oʻyinda Ulreichning xatosi tufayli chiqib ketdi. „Bavariya“ umumiy 4:3 hisobida yutqazdi. U 2017/18-yilgi mavsumda jami 47 ta oʻyinda maydonga tushgan. Gamburger SV. „Bavariya“ 2020-yilning yozida yana bir darvozabon Aleksandr Nyubelni sotib olganidan soʻng, kelajakda Manuel Noyerning oʻrniga kim darvozabon boʻlishi haqida munozaralar paydo boʻldi. Bundesliga klubi Gamburger SV 2020-yil oktabr oyi boshida transfer oynasi tugashiga oz vaqt qolganda uch yillik shartnoma bilan Ulreichni oʻz tarkibiga qoʻshib oldi. U yerda 32 yoshli futbolchi yangi bosh murabbiy Daniel Tiunning qoʻl ostida Daniel Heuer Fernandes oʻrniga darhol bosh darvozabon sifatida ish boshladi. 2021-yilning 4-iyunida Ulreichning GSV bilan shartnomasi muddatidan avval bekor qilinadi. „Bavariya“ga qaytishi. 2021-yilning 27-iyunida Ulreich „Bavariya“ga qaytdi. Xalqaro faoliyati. Ulreich shuningdek, Germaniya U16, Germaniya U19, Germaniya U21 jamoalari aʼzosi boʻlgan va kattalar jamoasiga chaqiruv olgan. Yutuqlar. Klub. „Bavariya“